**Imaéjjel 2017**

**Részletes forgatókönyv**

A terem előkészítése:

Nyomtassuk ki a mellékletben található terem előkészítése mappából a képeket válogatva, vagy teljes egészében, és helyezzük el azokat a teremben jól látható helyen, hogy a fiatalok érkezésekor, vagy a szünetekben legyen mit olvasgatniuk, ezzel is ráhangolódva az imádságra.

A mellékletben található képek javaslatként szolgálnak, szabadon választhatók másféle imamotivációs képek, írások.

2100 – Köszöntés- Felvezetés-infó

Köszöntelek titeket a 2017.-es imaéjjelen. Ki vett már részt közületek korábban (kézfelemeléssel jelezni)? Azok kedvéért, akik először vannak, elmondanám, hogy egész éjszaka imádkozni fogunk megszokott és nem megszokott formában. Nem lehetetlen feladat ez, a példát erre Jézustól vettük, amikor az egész éjszakát végigimádkozta, mert arra volt szüksége.

Persze lesznek szünetek is, nem kell megijedni, de most arra szeretnélek kérni titeket, hogy tegyetek félre mindent és, ha ideszántátok ezt az éjszakát, akkor tényleg koncentráljatok az Úrra, mert Ő az, akire igazán szükségünk van.

Technikai információk: kaja, ivóvíz, mosdók stb.

2105 – Ismerkedés

2120 - Dicsőítés (dicsőítő énekek előre válogatva)

2140– Hála érted!

Keress egy olyan embert, akit nem ismersz. Beszélgess vele 3 percig, tudj meg minél több infót róla. Majd imádkozzatok egymásért és adj hálát, hogy megismerhetted azt az embert.

Ha társaság teljes egészében ismeri egymást, az sem gond.

2150  Előadás: Imádkozzál és dolgozzál

Fel kell kérni egy előadót, aki maximum 20 percben beszél a fenti cím alapján az imádság és a cselekvés közötti párhuzamról, hangsúlyt téve arra, hogy ha valamiért imádkozunk, az még nem jelenti azt, hogy nyitott szájjal várnunk kell a sült galambot, hanem tenni kell is, hogy legyen mit Istennek megáldania. Lehet itt beszélni ebben az összefüggésben a párkapcsolatokról, a tanulásról, a munkáról stb.

2225–Hálaadás

- mindenki hátára rögzítsünk/ragasszunk egy A4-es lapot

Feladat: a többiek írják fel azt, amit pozitívumnak látnak benned, akár a szemed színe, de ha ismeri, akkor annál többet – majd jelzésre vedd le a hátadról a papírt és magadban adj hálát Istennek azokért a dolgokért.

**Kellék: csipesz, a4 lap, filctoll**

- hálaséta - sokféle hálatéma A4-es lapokon, amik a teremben szétszórva a földön vannak elhelyezve.

feladat: megállni azoknál, amiért tényleg hálásak vagyunk és csendben hálát adni érte.

**Kellékek: előre nyomtatva A4 lapokon hálatémák: család, párkapcsolat, sikerek, meghallgatott imák, gyógyulás, bűnbocsánat, erő, étel, boldogság, próbák, stb.**

2255–szünet

2310–hálaadó énekek

2335–Hibáim – mindenkinek adunk egy papírt, egy csipeszt és egy tollat. A papír tetejére rá van írva: hibáim. Írja oda a nevét az illető, majd alá azt, amit hibának lát magában. Feladat az, hogy séta közben imádkozzanak egymás hibáiért az alapján, amit ráírtak.

**Kellékek: Toll, papír, csipesz**

2345–Bűnvalló énekek

2400 csend – pörgős világunkban nem tudunk sokszor igazán elcsendesedni, ezért most ember próbáló feladatotok lesz, 10 percig csendben kell lenned, és próbálj belül is elcsendesedned, ha ez sikerült, hagyd hogy feljöjjenek életed mostani kérdései, és tedd fel Istennek, és haldd meg, mit válaszol.

0015 – Úrvacsora

0040 –Szünet – (kávé, tea, zsíros kenyér)

0120 – Imaséta

Az imaséta állomásai, részletes anyaga megtalálható a mellékletben.

0150 Szünet

0220 - Közbenjáró ima – Feladat: Mindenkinek osztunk ki tollat, papírt és egy lufit. A papírra írja fel a nevét (csak keresztnév) és imakéréseit. A cetlit rakja be a lufiba, majd fújja fel és kösse be azt. Ezután indul a lufi csata, ahol mindenkinek szereznie kell egy lufit. Ezután a lufit pukkassza ki, és a benne talált imakéréseket egyéni csendességben vigye Isten elé azért a személyért, aki írta azokat.

**Kellékek: Toll, papír, lufi, gombostű**

Folytatás – egy dobozba összeszedni a cetlikre írt imakéréseket, majd mindenki húzzon egyet, és könyörögjön társáért

**Kellék: doboz, vagy kalap**

0230 – Bizonyságtételek

Előre megkért bizonyságtevők mondják el egy meghallgatott imájukat. Egy-egy bizonyságtétel között ének.

**Kellék: Legalább 3 bizonyságtevő**

0300 – Szünet

0315 – Éneklés

0345 – Lélek gyümölcsei lépcső/sétány

Feladat: Lapokra leírni a Lélek gyümölcseit, ha van rá lehetőség lépcsőfokonként egyet-egyet, és végigimádkozva kérni az Urat, hogy segítsen ezeket megteremni. Ha nincs lépcső, akkor sétányszerűen elrendezni.

Kellék: A 4-es lapokra kinyomtatni a lélek gyümölcseit a Galata 5,22-23. alapján több példányban.

0405  - Szünet

0425–Imafonál

Keresd meg azt az embert, aki a fonál másik végén van, beszélgess vele 5 percig és kérdezd meg:

Minek örülsz most, mi bánt, mire vágysz, min változtatnál magadon, mi a célod az életedben

Ha ez megvan, imádkozzatok egymásért úgy, hogy csak a másikért könyörögsz, ő meg érted.

**Kellék: Pamutfonál, előre levágva megfelelő méretűre és számúra a helység és a résztvevők paramétereinek figyelembe vételével.**

0440  - Múlt jelen jövő

A feladat az, hogy vedd sorra az életedet:

* a múltban miért vagy hálás, mi az, amit megbántál
* Jelenben – milyen állapotban vagy most lelkileg, mi bánt, miért vagy a jelenben hálás
* Jövő – Céljaidért, vágyaidért, kapcsolataidért, Istennel való kapcsolatodért.

Kellékek: A fentebbi pontokat kinyomtatni lapokra a résztvevők számának megfelelő mennyiségben.

04.50 - Szünet

0505– Éneklés

0520– imakör

Körbeállva egymás kezét megfogva imádkozunk azokért, aki a jobb illetve a bal kezünket fogják.

Kisebb csoportban imaközösséget tartunk közbe állva vagy ülve, egymás kezét fogva.

0530 – éneklés

0540 - Imaközösség

3-4 fős kiscsoportokban elmondjuk egymásnak imakéréseinket, majd imaközösséget tartunk azzal a kitétellel, hogy magamért nem imádkozhatok, csak azokért, akik a csoportomban vannak

06.00 Zárás/búcsú